CELEX: 32019D1885
Language: bg
Date: 2019-11-06 00:00:00
Title: Решение за изпълнение (ЕС) 2019/1885 на Комисията от 6 ноември 2019 година за установяване на правила за изчисляване, проверка и докладване на данни относно депонирането на битови отпадъци в съответствие с Директива 1999/31/ЕО на Съвета и за отмяна на Решение 2000/738/ЕО на Комисията (нотифицирано под номер C(2019) 7874)

11.11.2019   
               
               
                  BG
               
               
                  Официален вестник на Европейския съюз
               
               
                  L 290/18
               
            
         РЕШЕНИЕ ЗА ИЗПЪЛНЕНИЕ (ЕС) 2019/1885 на Комисията
         от 6 ноември 2019 година
         за установяване на правила за изчисляване, проверка и докладване на данни относно депонирането на битови отпадъци в съответствие с Директива 1999/31/ЕО на Съвета и за отмяна на Решение 2000/738/ЕО на Комисията
         
            (нотифицирано под номер C(2019) 7874)
         
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Директива 1999/31/ЕО на Съвета от 26 април 1999 г. относно депонирането на отпадъци (1), и по-специално член 5а, параграф 4 и член 15, параграф 5 от нея,
         като има предвид, че:
         
                     (1)
                  
                  
                     Държавите членки следва да докладват количеството на депонираните битови отпадъци, за да се удостовери постигането на целите, определени в Директива 1999/31/ЕО. Правилата за изчисляване на тези цели следва да гарантират, че предоставените от всички държави членки данни са валидни и сравними.
                  
               
                     (2)
                  
                  
                     С цел изчислението да отрази действителния обем на депонирането, количеството отпадъци, докладвани като депонирани, следва да включва всички депонирани битови отпадъци съгласно член 5а, параграф 1, букви б) и в) от Директива 1999/31/ЕО, без да се правят корекции във връзка със съдържанието им на влага. В определени случаи третираните битови отпадъци, приети и депонирани на депа, като например стабилизирани биоразградими битови отпадъци, допринасят за спазването на изискванията, определени в точка 5 от приложение I към Директива 1999/31/ЕО за мерки за минимизиране на вредите и опасностите, които произтичат от депата. Тъй като такива битови отпадъци действително се депонират на депа, те следва да бъдат включени в количеството на битовите отпадъци, докладвани като депонирани, а следва да не бъдат зачислени към операциите по оползотворяване.
                  
               
                     (3)
                  
                  
                     Тъй като целите за депониране на битовите отпадъци, определени в Директива 1999/31/ЕО, се отнасят за същия поток от отпадъци, за който се отнасят и целите за рециклиране на битовите отпадъци, определени в Директива 2008/98/ЕО на Европейския парламент и на Съвета (2)‚ правилата за изчисляване на битовите отпадъци, докладвани като депонирани, следва да съответстват на правилата за изчисляване на рециклирането на битови отпадъци, определени в Директива 2008/98/ЕО и Решение за изпълнение (ЕС) 2019/1004 на Комисията (3).
                     Поради това, когато в съответствие с Регламент (ЕО) № 1013/2006 на Европейския парламент и на Съвета (4) битовите отпадъци се изпращат от една държава членка в друга или в трета държава с цел рециклиране или друго оползотворяване, количеството отпадъци, което в държавата на местоназначение се отстранява в рамките на предварителното третиране преди битовите отпадъци да постъпят в процеса на рециклиране, и което количество впоследствие се депонира, следва да бъде включено в количеството на битовите отпадъци, докладвани като депонирани от държавата членка, в която битовите отпадъци са събрани.
                  
               
                     (4)
                  
                  
                     Съгласно член 5а, параграф 1, буква в) от Директива 1999/31/ЕО количеството битови отпадъци, които влизат в дейности по обезвреждане чрез изгаряне, за да бъдат впоследствие депонирани, се докладва като депонирано. С цел да се гарантира, че докладваното като депонирано количество битови отпадъци не съдържа фракции от битови отпадъци, които са били подложени на операции по обезвреждане чрез изгаряне, но не са депонирани, произхождащите от битови отпадъци материали, които впоследствие се оползотворяват от отпадъците, получавани при обезвреждане чрез изгаряне, следва да бъдат приспаднати от количеството, постъпващо в дейности по обезвреждане чрез изгаряне.
                  
               
                     (5)
                  
                  
                     В член 11а от Директива 2008/98/ЕО се определя специфично правило за изчисляване на количеството битови отпадъци, подготвени за повторна употреба, съгласно което се изключват всички отпадъци, които са отстранени в резултат от дейности по проверка, почистване или ремонт, така че повторната употреба да е възможна без допълнително сортиране или предварителна обработка. Когато такива отстранени отпадъци впоследствие се депонират, те следва да бъдат добавени към количеството на битовите отпадъци, докладвано като депонирано, за да не останат недокладвани — нито като подготвени за повторна употреба, нито като депонирани, и за да се гарантира, че данните относно битовите отпадъци са съгласувани и отразяват действителния обем на депонирането.
                  
               
                     (6)
                  
                  
                     Съгласно член 4, параграф 1 от Решение за изпълнение (ЕС) 2019/1004 отпадъците, които се отстраняват по време на рециклирането на битови биологични отпадъци, не се включват в коефициента на рециклиране за битовите отпадъци. Когато такива отстранени отпадъци впоследствие се депонират, те следва да бъдат добавени към количеството на битовите отпадъци, докладвано като депонирано, за да не останат недокладвани — нито като рециклирани, нито като депонирани, и за да се гарантира, че данните относно битовите отпадъци са съгласувани и отразяват действителния обем на депонирането.
                  
               
                     (7)
                  
                  
                     Съгласно член 5а, параграф 1, буква г) от Директива 1999/31/ЕО количеството отпадъци, образувани по време на дейности по рециклиране на битови отпадъци, което впоследствие се депонира, не се докладва като депонирано. С цел да се гарантира съгласуваност с точките на изчисление за рециклиране на битовите отпадъци, установени в Решение за изпълнение (ЕС) 2019/1004, е необходимо да се уточни, че при отпадъците, образувани по време на дейности по рециклиране, се имат предвид отпадъци, образувани при преработката, извършвана след тези точки на изчисление.
                  
               
                     (8)
                  
                  
                     Държавите членки трябва да докладват данните за изпълнението на член 5, параграфи 2, 5 и 6 от Директива 1999/31/ЕО в установения от Комисията формат. Данните трябва да бъдат придружавани от доклад за проверка на качеството. Форматът следва да гарантира, че докладваната информация предоставя достатъчна основа за проверка и мониторинг на постигането на целите, формулирани в член 4, параграфи 2, 5 и 6 от посочената директива.
                  
               
                     (9)
                  
                  
                     За целите на докладването на данни относно постигането на целите за депониране на биоразградими битови отпадъци, определени в член 5, параграф 2 от Директива 1999/31/ЕО, държавите членки досега са използвали формата, установен в Решение 2000/738/ЕО на Комисията (5). Тъй като разпоредбите на посоченото решение, които се отнасят за представяне на доклади относно изпълнението на Директива 1999/31/ЕО, вече не са актуални, решението следва да бъде отменено. За да се осигури приемственост, следва да се приемат преходни разпоредби по отношение на крайния срок за докладване на данните за изпълнението член 5, параграф 2 от Директива 1999/31/ЕО за референтните 2016 и 2017 години.
                  
               
                     (10)
                  
                  
                     Правилата за изчисляване, проверка и докладване на данни относно изпълнението на член 5, параграфи 5 и 6 от Директива 1999/31/ЕО са тясно свързани с правилата за определяне на форматите за докладване на тези данни и на данните относно изпълнението на член 5, параграф 2 от същата директива. За осигуряване на съгласуваност между тези правила и за улесняване на достъпа до тях и двата набора от правила следва да бъдат определени в едно-единствено решение.
                  
               
                     (11)
                  
                  
                     Мерките, предвидени в настоящото решение, са в съответствие със становището на Комитета, създаден с член 39 от Директива 2008/98/ЕО,
                  
               ПРИЕ НАСТОЯЩОТО РЕШЕНИЕ:
         
            Член 1
            Определение
            За целите на настоящото решение „количество“ означава масата, измерена в тонове.
         
         
            Член 2
            Изчисление на битовите отпадъци, докладвани като депонирани, в съответствие с член 5а от Директива 1999/31/ЕО
            
               1.   Количеството на битовите отпадъци, докладвани като депонирани, обхваща всички битови отпадъци съгласно член 5а, параграф 1, букви б) и в) от Директива 1999/31/ЕО, които са депонирани на депа, включително когато депонирането на третирани битови отпадъци на депа гарантира спазването на точка 5 от приложение I към Директива 1999/31/ЕО.
               От количеството на битовите отпадъци, докладвано като депонирано, не се приспада съдържанието му на влага.
            
            
               2.   За целите на член 5а, параграф 1, буква б) от Директива 1999/31/ЕО в случаите, когато в съответствие с Регламент (ЕО) № 1013/2006 битовите отпадъци се изпращат в друга държава членка или се изнасят от Съюза в трета държава с цел рециклиране или друго оползотворяване, количеството отпадъци от дейности по третиране, извършвани преди рециклирането или другото оползотворяване, което количество впоследствие се депонира или влиза в дейности по обезвреждане чрез изгаряне, за да бъде впоследствие депонирано в държавата на местоназначение, се добавя към количеството на битовите отпадъци, докладвани като депонирани от държавата членка, в която битовите отпадъци са събрани.
            
            
               3.   За целите на член 5а, параграф 1, буква в) от Директива 1999/31/ЕО количеството битови отпадъци, които влизат в дейности по обезвреждане чрез изгаряне, за да бъдат впоследствие депонирани, означава количеството битови отпадъци, които постъпват в инсталации за изгаряне, категоризирани съгласно приложение I към Директива 2008/98/ЕО като D 10, след приспадане на произхождащите от битови отпадъци материали, които впоследствие се оползотворяват от отпадъците, получавани при това обезвреждане чрез изгаряне.
               При изчисляване на количеството материали, които трябва да бъдат приспаднати, се вземат предвид делът на битовите отпадъци във всички отпадъци, постъпващи в съоръжението, както и — ако случаят е такъв — съставът на небитовите отпадъци, постъпващи в съоръжението.
            
            
               4.   За целите на член 5а, параграф 1, буква г) от Директива 1999/31/ЕО се прилага следното:
               
                           а)
                        
                        
                           отпадъците, които са резултат от дейности по проверка, почистване или ремонт в рамките на подготовката на битовите отпадъци за повторна употреба и които впоследствие се депонират, се добавят към количеството битови отпадъци, докладвано като депонирано. Държавите членки могат да приспаднат от количеството битови отпадъци, докладвани като депонирани, частите на продукти или на компоненти на продукти, които са отстранени по време на ремонтни дейности с цел подготовка на битовите отпадъци за повторна употреба;
                        
                     
                           б)
                        
                        
                           материалите, които се отстраняват механично по време или след аеробно или анаеробно третиране на битови биологични отпадъци и впоследствие се депонират, се добавят към количеството битови отпадъци, докладвано като депонирано;
                        
                     
                           в)
                        
                        
                           отпадъци, образувани по време на дейности по рециклиране на битови отпадъци, означава отпадъци, образувани по време на дейности по рециклиране, през които битовите отпадъци преминават след точката на изчисление, определена в членове 3 и 4 от Решение за изпълнение (ЕС) 2019/1004.
                        
                     
         
         
            Член 3
            Докладване на данни
            
               1.   Държавите членки докладват данните и представят доклада за проверка на качеството във връзка с изпълнението член 5, параграф 2 от Директива 1999/31/ЕО във формата, определен в приложение I.
            
            
               2.   Държавите членки докладват данните и представят доклада за проверка на качеството във връзка с изпълнението член 5, параграфи 5 и 6 от Директива 1999/31/ЕО във формата, определен в приложение II.
            
            
               3.   Комисията публикува докладваните от държавите членки данни, освен ако по отношение на информация, включена в докладите за проверка на качеството, дадена държава членка представи обосновано искане определени данни да не бъдат публикувани.
            
         
         
            Член 4
            Отмяна
            Решение 2000/738/ЕО се отменя.
         
         
            Член 5
            Преходна разпоредба
            Данните за изпълнението член 5, параграф 2 от Директива 1999/31/ЕО за референтните 2016 и 2017 години се докладват на Комисията до 31 декември 2019 г.
         
         
            Член 6
            Адресати
            Адресати на настоящото решение са държавите членки.
         
         
            Съставено в Брюксел на 6 ноември 2019 година.
            
               
                  За Комисията
               
               Karmenu VELLA
               
                  Член на Комисията
               
            
         
         
            (1)  ОВ L 182, 16.7.1999 г., стр. 1.
         
            (2)  Директива 2008/98/ЕО на Европейския парламент и на Съвета от 19 ноември 2008 г. относно отпадъците и за отмяна на определени директиви (ОВ L 312, 22.11.2008 г., стр. 3).
         
            (3)  Решение за изпълнение (ЕС) 2019/1004 на Комисията от 7 юни 2019 г. за установяване на правила за изчисляване, проверка и докладване на данни относно отпадъците в съответствие с Директива 2008/98/ЕО на Европейския парламент и на Съвета и за отмяна на Решение за изпълнение C(2012) 2384 на Комисията (ОВ L 163, 20.6.2019 г., стр. 66).
         
            (4)  Регламент (ЕО) № 1013/2006 на Европейския парламент и на Съвета от 14 юни 2006 г. относно превози на отпадъци (ОВ L 190, 12.7.2006 г., стр. 1).
         
            (5)  Решение 2000/738/ЕО на Комисията от 17 ноември 2000 г. относно въпросника към докладите на държавите членки за прилагането на Директива 1999/31/ЕО относно депата за отпадъци (ОВ L 298, 25.11.2000 г., стр. 24).
      
      
         
            ПРИЛОЖЕНИЕ I
            
               Формат за докладването на данни за депонирането на биоразградими битови отпадъци съгласно член 3, параграф 1
            
            1.   Формат за докладването на данни
            
            
                        Биоразградими битови отпадъци, генерирани през 1995 г. или през последната година преди 1995 г., за която са на разположение стандартизирани данни на Евростат, или през годината, определена в съответния договор за присъединяване за държавите членки, присъединили се към ЕС след приемането на Директива 1999/31/ЕО на Съвета (1)
                     
                     
                        Биоразградими битови отпадъци, депонирани през референтната година
                     
                  
                        Година
                     
                     
                        (t)
                     
                     
                        (t)
                     
                  
                         
                     
                     
                         
                     
                     
                         
                     
                  2.   Формат на доклада за проверка на качеството, придружаващ данните
            
            I.   Обща информация
            
            
                     
                        1.
                     
                     
                        Държава членка:
                     
                  
                     
                        2.
                     
                     
                        Организация, която предоставя данните и описанието:
                     
                  
                     
                        3.
                     
                     
                        Лице за контакт/данни за контакт:
                     
                  
                     
                        4.
                     
                     
                        Референтна година:
                     
                  
                     
                        5.
                     
                     
                        Дата на предаване/версия:
                     
                  
                     
                        6.
                     
                     
                        Препратка към публикацията на данните от държавата членка (ако има такава):
                     
                  II.   Информация за депонирането на биоразградими битови отпадъци
            
            
                     
                        1.
                     
                     
                        Описание на организацията на събирането на данните, източниците на данните и използваната методика
                        
                            
                        
                     
                  
                     
                        2.
                     
                     
                        Описание на видовете отпадъци, класифицирани на национално ниво като биоразградими битови отпадъци
                        
                            
                        
                     
                  
                     
                        3.
                     
                     
                        Описание на евентуални приблизителни оценки, използвани за елиминиране на пропуските в данните
                        
                            
                        
                     
                  
                     
                        4.
                     
                     
                        Обяснение на съществени разлики спрямо данните от предходната референтна година
                        
                            
                        
                     
                  
                     
                        5.
                     
                     
                        Описание на главните проблеми, които оказват влияние върху точността на данните
                        
                            
                        
                     
                  
               (1)  Директива 1999/31/ЕО на Съвета от 26 април 1999 г. относно депонирането на отпадъци (ОВ L 182, 16.7.1999 г., стр. 1).
         
      
      
         
            ПРИЛОЖЕНИЕ II
            
               Формат за докладването на данни за битовите отпадъци съгласно член 3, параграф 2
            
            1.   Формат за докладването на данни
            
            
                        Генериране на битови отпадъци
                        (t)
                     
                     
                        Депониране (1)
                        
                        у)
                     
                     
                        Обезвреждане чрез изгаряне (2)
                        
                        у)
                     
                     
                        Оползотворяване на материали от отпадъци от обезвреждането чрез изгаряне
                        (t)
                     
                  
                         
                     
                     
                         
                     
                     
                         
                     
                     
                         
                     
                  За целите на изчисляването на това дали са постигнати целите, определени в член 5, параграфи 5 и 6 от Директива 1999/31/ЕО на Съвета от 26 април 1999 г. относно депонирането на отпадъци (ОВ L 182, 16.7.1999 г., стр. 1), сумата на битовите отпадъци, които подлежат на депониране, и битовите отпадъци, които подлежат на дейности по обезвреждане чрез изгаряне, за да бъдат впоследствие депонирани, след приспадане на материали, които впоследствие се оползотворяват от отпадъците, получавани при такова обезвреждане чрез изгаряне, се разделя на количеството генерирани битови отпадъци.
            2.   Формат на доклада за проверка на качеството, придружаващ данните
            
            I.   Обща информация
            
            
                     
                        1.
                     
                     
                        Държава членка:
                     
                  
                     
                        2.
                     
                     
                        Организация, която предоставя данните и описанието:
                     
                  
                     
                        3.
                     
                     
                        Лице за контакт/данни за контакт:
                     
                  
                     
                        4.
                     
                     
                        Референтна година:
                     
                  
                     
                        5.
                     
                     
                        Дата на предаване/версия:
                     
                  
                     
                        6.
                     
                     
                        Препратка към публикацията на данните от държавата членка (ако има такава):
                     
                  II.   Информация за депонирането на битови отпадъци
            
            
                     
                        1.
                     
                     
                        Описание на образуванията, участващи в събирането на данни
                        
                                    Наименование на институцията
                                 
                                 
                                    Описание на ключовите отговорности
                                 
                              
                                    
                                       Добавете редове, ако е целесъобразно.
                                    
                                 
                              
                  
                     
                        2.
                     
                     
                        Описание на използваните методи Добавете редове, ако е целесъобразно.
                     
                  
                     
                        2.1.
                     
                     
                        Общо описание на събирането на данни за депонирането на битови отпадъци, включително източниците на данните (административни данни; проучвания; електронен регистър; данни от операторите в областта на отпадъците; данни от общините)
                        
                            
                        
                     
                  
                     
                        2.2.
                     
                     
                        Описание на методиката, използвана за включване на отпадъците, които са образувани при дейности по третиране, извършвани преди рециклирането или друго оползотворяване на битови отпадъци, и които впоследствие се депонират
                        
                            
                        
                     
                  
                     
                        2.2.1.
                     
                     
                        Описание на подхода за осигуряване на проследимост на битовите отпадъци, които се третират, включително използването на кодове във връзка с генерирането на отпадъци (например кодовете в глава 20 от списъка на отпадъците, установен с Решение 2000/532/ЕО на Комисията от 3 май 2000 г. за замяна на Решение 94/3/ЕО за установяване на списък на отпадъците в съответствие с член 1, буква а) от Директива 75/442/ЕИО на Съвета относно отпадъците и Решение 94/904/ЕО на Съвета за установяване на списък на опасните отпадъци в съответствие с член 1, параграф 4 от Директива 91/689/ЕИО на Съвета относно опасните отпадъци (ОВ L 226, 6.9.2000 г., стр. 3) и кодове във връзка с отпадъците от третиране на отпадъци (например кодовете в глава 19 от списъка на отпадъците, установен с посоченото решение)
                        
                            
                        
                     
                  
                     
                        2.3.
                     
                     
                        Описание на подхода за включване на отпадъците, които са образувани при дейности по третиране, извършвани преди рециклирането или друго оползотворяване на битови отпадъци, и които впоследствие се депонират извън държавата членка
                        
                            
                        
                     
                  
                     
                        2.4.
                     
                     
                        Описание на събирането на данни за битовите отпадъци, които влизат в дейности по обезвреждане чрез изгаряне, за да бъдат впоследствие депонирани, включително методиката, използвана за изчисляване на произхождащите от битови отпадъци материали, които се оползотворяват от отпадъците, получавани при обезвреждане чрез изгаряне
                        
                            
                        
                     
                  
                     
                        2.5.
                     
                     
                        Описание на евентуални приблизителни оценки, използвани за елиминиране на пропуските в данните за депонираните битови отпадъци
                        
                            
                        
                     
                  
                     
                        2.6.
                     
                     
                        Разлики спрямо данните от предходната референтна година
                        Съществени методически промени в изчислителния метод, използван за текущата референтна година, ако има такива (по-специално промени със задна дата, техния характер и дали за някоя година трябва да бъде отбелязано, че има прекъсване в серията от данни)
                        
                            
                        
                        Обяснение на причините за разликата в тонажа, когато при битовите отпадъци, които подлежат на депониране или на дейности по обезвреждане чрез изгаряне, за да бъдат впоследствие депонирани, разликата спрямо данните, подадени за предходната референтна година, е по-голяма от 10 %
                        
                            
                        
                     
                  
                     
                        3.
                     
                     
                        Точност на данните
                     
                  
                     
                        3.1.
                     
                     
                        Описание на главните проблеми, които оказват влияние върху точността на данните за депонирането на битови отпадъци
                        
                            
                        
                     
                  
                     
                        3.2.
                     
                     
                        Описание на обхвата и валидността на проучванията за събирането на данни относно депонирането на битови отпадъци
                        
                            
                        
                     
                  
                     
                        4.
                     
                     
                        Поверителност
                        Обосновка защо да не се публикуват определени части от настоящия доклад, ако това се изисква
                        
                            
                        
                     
                  
                     
                        5.
                     
                     
                        Основни национални уебсайтове, референтни документи и публикации
                        
                            
                        
                     
                  
               (1)  Тази колона не съдържа отпадъци, които влизат в дейности по обезвреждане чрез изгаряне, за да бъдат впоследствие депонирани.
            
               (2)  Обезвреждане чрез изгаряне означава извършвани от съоръжения дейности, категоризирани като D 10 в приложение I към Директива 2008/98/ЕО на Европейския парламент и на Съвета от 19 ноември 2008 г. относно отпадъците и за отмяна на определени директиви (ОВ L 312, 22.11.2008 г., стр. 3).